**SPORTSKI UZOR ŠKOLE**

* SPORTSKI UZOR ŠKOLE bira se u svim osnovnim školama Grada Varaždina.
* Svaka škola između više kandidata bira jednog učenika koji će biti posebno predstavljen kao SPORTSKI UZOR ŠKOLE u medijima te na proglašenju najuspješnijih sportaša i sportskih ekipa u organizaciji Zajednice sportskih udruga Grada Varaždina.
* Kandidate predlažu nastavnici, učitelji ili učenici škole.
* Kandidat za SPORTSKI UZOR ŠKOLE mora biti učenik koji svojim zalaganjem, ponašanjem i rezultatima u sportu, školi, obitelji i društvu, pokazuje najviše.
* Izbor se provodi u svakoj školi zasebno i to kao anketa sa unaprijed pripremljenim kandidatima (3 – 5).
* Učenici škole na satovima razrednog odjela glasaju za svojeg kandidata te učenik sa najvećim brojem glasova postaje SPORTSKI UZOR ŠKOLE.
* SPORTSKI UZOR ŠKOLE nagrađuje se priznanjem s istaknutim logom Zajednice sportskih udruga Grada Varaždina.
* Izbor SPORTSKOG UZORA ŠKOLE provodi se tijekom mjeseca prosinca na propisanom anketnom upitniku Zajednice sportskih udruga Grada Varaždina, a škola je dužna rezultate ankete poslati najkasnije do završetka prvog obrazovnog razdoblja na mail adresu Zajednice sportskih udruga Grada Varaždina.
* Škola je dužna uz rezultate ankete na mail adresu Zajednice sportskih udruga Grada Varaždina dostaviti i biografiju SPORTSKOG UZORA ŠKOLE.

Predsjednik ZSUGV:

mr.sc. Alen Runac, prof.